**Rana inimilor noastre**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Sunt ca o scoică dusă la-ntâmplare

De valuri reci ce mă ating pe rană

Și nu ajung pe țărm deși din mare

Poseidon căluților pomană

La fiecare răsărit le lasă

Pe poarta dintre lumi din alge moarte

S-ajung la tine, insă nu le pasă

Că marea ne unește și desparte.

Lasă-ți în valuri trupul de sirenă

Să simți în apa mării cum vibrează

De dorul tău a inimii catenă

Din asfințitul trist pân' la amiază.

- Melancolia mării sfâşiate

De ţipătul care-i despică valul

O porţi în ochi şi ţărmurile toate

N-au niciun rost... Hai, pune şei pe calul

Ce-n-asfinșit şi-ascute pe jăratic

Potcoavele de-argint, îndeamnă luna

Să-ţi lumineze calea înspre atic

Dacă ţi-e dor. Acum şi-ntotdeauna

Sunt noţiuni ce definesc neşansa

De-a fi doi poli opuşi într-o penumbră,

Ne măsurăm emoţia cu ansa

Şi unul celuilalt ne suntem umbră.

Ioan Grigoraș Liliana Trif